**Жұмыстың сіздің өміріңізді басқаруына жол бермеңіз**

***Әділдіктің жемісі амандық пен бейбітшілік болмақ. Иә, әділдік мәңгі бақи тұрақты тыныштық пен қауіпсіздік әкелмек.***

***(Ишая 32:17)***

Егер сіз бәрін орындап, «істеу керек» тізіміңізден барлығын сызып тастасаңыз, әрбір телефон қоңырауына жауап беріп, әрбір кездесуді өткізіп, үйдегі шаруалардың бәрін жасап үлгерсеңіз, Құдай сізге өте риза болар еді деген сезім пайда болды ма? Олай болса, Ол сізге қарап: «Жарайсың!» деп айтуын күтер ме едіңіз? Сіз өзіңіз мектептен бес деген баға алып келген, балаңызға солай дәл солай айтатын шығарсыз.

Шындығында, егер біз көбірек жиналыстарға қатысып, көбірек жерлерге барып, көп нәрсені істесек, Ол бізге риза болады деп ойлай отырып, біз Құдаймен қарым-қатынасымызда «бәрін тез тез жасап, істі тезірек бітірейік» деген ойды қолданамыз. Гэйл МакДональд өзінің «Жоғары артықшылық» кітабында бүгінгі сенушілер арасында «рухани ресурс пен жаңару күші - көбірек жиналыстарға қатысуда, үзіліссіз музыка тыңдауда бар деп ойлайды».

Бір қызығы, Иса өмірінің ең «қолы бос емес болған» уақытының ортасында болғанда, ол жалғыздықта, мінажат етуге кетіп қалатын еді. «Көбірек» яғни «жақсырақ» деп сенудің орнына, Иса былай қарасақ, логикаға сәйкес келмейтін нәрсені істеген сияқты болып көрінді. Бүгінде бізді бұқаралық ақпарат құралдары, әртүрлі көліктердің шуы, радио мен теледидардың шуы үнемі бомбалауда.

Шамамен 2700 жыл бұрын Ишая былай деп жазды: «Әділдіктің жемісі амандық пен бейбітшілік болмақ. Иә, әділдік мәңгі бақи тұрақты тыныштық пен қауіпсіздік әкелмек.» (Ишая 32:17) Бір сәт тоқтап, өзіңізден бұл сіздің өміріңізге қалай қатысты екенін сұрап көріңізші. Әділдік деген сөз Киелі кітапта қолданылғандай, адалдық дегенді де білдіреді. Одан тұтастық пен мінез шығады. Әділдік жүрегіңізге тыныштық әкелетін Құдаймен қарым-қатынас түрі туралы айтады. Мұның нәтижесі — амандық пен бейбітшілік».

Ежелгі қауым мүшелерінің кейбірі өздерін үнсіздік тәртібіне арнаған. Олардың кейбіреулері адамдардан және өмірдің азғыруларынан алшақ үңгірлер мен шөлдерде әдейі өмір сүрді. Көпшілігіміз үшін бұл мүмкін емес. Біздің қандай да бір жауапкершіліктеріміз, балаларымыз, жұмыстағы міндеттеріміз бар, бірақ Құдайды тыңдауға, ненің маңызды екені туралы ойлануға және өзіміздің кім екенімізді және Құдайдың нені қалайтынын түсінуге уақыт бөлу рухани өмір сүру үшін, рухани өсуіміз үшін өте қажет.

Кейде, бізге қажет жалғыздық, шөл далаға барып, немесе тауға барып, бірнеше күн сол жақта өмір сүруімізде емес, бөлме есігін жауып алып, радио мен теледидардың дыбысын өшіріп, бір сағаттық уақыт табуда. Сонда сіз Киелі кітапты ашып, оны оқып, және Құдайдың: «Мына жол дұрыс жол, осы жолмен жүр» деген даусын ести аласыз.

Егер мен белгілі бір нәрселерді көбірек істесем, Құдай маған риза болады деген ойды алып тастап, өзіміздің кім екеніміз біз істеген істерімізден әлдеқайда маңызды екенін түсінуіміз керек. Біз тығыз жұмыс кестемізден Оның қасында болуға уақыт бөлгенде ғана, біз Құдайдың тыныш, бірақ күшті дауысын естуді үйренеміз.

Ишая былай деді: «Теріс жолдарыңнан қайтып, тынышталыңдар, сонда құтқарыласыңдар. Уайымға салынбай Маған сенім артыңдар, Мен сендерді күшті қыламын.» (Ишая 30:15).